Gladno siroče traži drugu porciju kaše.
Usidjelica se izgladnjuje u svojoj jadnoj vjenčanici.
Gospodin tvrdog srca mučen od strane božićnog duha prošlosti.
Više od stoljeća nakon njegove smrti,
ove figure Charlesa Dickensa ostaju prepoznatljive.
Njegov književni opus toliko je izuzetan da je dobio i svoj vlastiti pridjev.
Ali koje su značajke Dickensovih djela koje ga čine tako posebnim?
Dickensove fikcije prepune su predviđanja
kroz bolne okolnosti radnje, obrate i misterije.
Ove značajke njegovih djela pridobile su publiku koja je željela još.
Kada su prvi put objavljene, njegove su novele dolazile u nastavcima,
svaki put je objavljeno nekoliko poglavlja u dostupnim književnim izdanjima,
a poslije su objavljene kao knjige.
Ovo je izazvalo žestoke špekulacije oko neizvjesnosti radnje
i otkrića koja je planirao.
Nastavci nisu samo učinili fikciju dostupnom široj publici
i naveli je da čita,
nego se povećalo i zanimanje za autora.
Dickens je postao naročito popularan zbog svojeg smisla za humor,
koji je unio u domišljate likove i satirične scene.
Njegovi likovi prikazuju čisti apsurd ljudskog ponašanja
i njihova imena često su oličenje osobine ili socijalne grupe,
kao potlačeni Bob Cratchit,
ili prijetvorni Uriah Heep
i vedri Septimus Crisparkle.
Dickens je stvorio raznolike likove protiv zamršenih socijalnih pozadina,
koji oponašaju društvo u kojem je živio.
Primjerice, često je razmišljao
o promjenama donesenim tijekom Industrijske revolucije.
Tijekom tog razdoblja,
niži staleži su iskusili grozne radne i životne okolnosti.
Sȃm Dickens je iskusio tegobe još kao dijete
kada je bio primoran raditi u tvornici pasti za cipele,
nakon što je njegov otac poslan u zatvor zbog dugova.
To se odrazilo na njegov pogled na zatvor Marshalsea u Maloj Dorrit,
gdje se lik iz naslova brine za svog osuđenog oca.
Zatvori, sirotišta, sirotinjske četvrti možda se čine odbojnim mjestima za priču,
ali su omogućili Dickensu da objasni
život onih koji su društvu gotovo nevidljivi.
U Nicholasu Nicklebyju,
Nicholas počinje raditi sa svojim učiteljem Wackfordom Squeersom.
Ubrzo uviđa da Squeers provodi prevaru
gdje uzima neželjenu djecu od roditelja za proviziju
i vodi ih prema nasilju i neimaštini.
Oliver Twist govori i o stanju djece za koju brine država,
prikazujući brutalne uvjete po domovima
u kojoj Oliver moli gospodina Bumblea za hranu.
Kada bježi u London, upada u klopku kriminalnog podzemlja.
Ove priče često portretiraju Viktorijansko doba
kao prljavo, korumpirano i okrutno.
Ali Dickens je također gledao na svoje razdoblje kao ono
u kojem stare tradicije nestaju.
London je postao inkubator modernog razdoblja
pomoću novih oblika industrije, trgovine i socijalne mobilnosti.
Dickensov London je, zapravo, dualistički prostor:
grub svijet koji je istovremeno pun čuda i mogućnosti.
Primjerice, enigma Velikih očekivanja
pozornost skreće na Pipa,
siroče spašeno od strane anonimnog dobročinitelja
i uvedeno u visoko društvo.
U svojoj potrazi za smislom,
Pip postaje žrtva tuđih ambicija
i mora pregovarati s mračnim nizom likova.
Kao mnogi Dickensovi protagonisti,
Pipov jadan položaj je neprestano nestabilan
i jedan je od razloga zašto je čitanje Dickensa
nešto najbolje za čitatelja,
dok je nešto najstrašnije za njegove likove.
Dickens tipično daje jasan završetak na kraju svojih novela,
- osim izuzetka, Tajne Edwina Drooda.
Novela prikazuje nestanak siročeta Edwina pod nejasnim okolnostima.
Međutim, Dickens je preminuo prije negoli je novela završena
i nema bilješki koje bi odgonetnule misterij.
Čitatelji nastavljaju žustro raspravljati kome je Dickens namijenio ulogu ubojice
te je li Edwin Drood uopće i bio ubijen.
Preko mnogih adaptacija,
književnih hommagea
i stranica njegovih novela,
Dickensov sjajni jezik i panoramski svjetonazor
nastavljaju postojati.
Danas, pridjev "dickensovski"
često podrazumijeva sirotinjske radne i životne uvjete.
Ali opisati novelu kao dickensovsku znači veliku pohvalu
i sugerira priču u kojoj se prava avantura i otkriće
pojavljuju tamo gdje najmanje očekujemo.
Iako je često istraživao mračne teme,
Dickensov humor nikad nije razočarao, nalazeći svjetlost u najmračnijim kutevima.